ΓΡΑΠΤΗ ΕΡΩΤΗΣΗ E-1483/01

υποβολή: Elspeth Attwooll (ELDR) προς την Επιτροπή

(18 Μαΐου 2001)

Θέμα: Έρευνες και πειράματα σε πρωτεύοντα θηλαστικά

Στο πλαίσιο του πέμπτου προγράμματος-πλαισίου έρευνας και ανάπτυξης, η ΕΕ χρηματοδοτεί πολυάριθμα προγράμματα έρευνας για την καταπολέμηση ασθενειών, μερικά εκ των οποίων περιλαμβάνουν τη χρήση πειραματόζωων. Συγκεκριμένα, εκατοντάδες πρωτεύοντα θηλαστικά εκτός του ανθρώπου είναι αιχμαλωτισμένα για να χρησιμοποιηθούν ως πειραματόζωα. Μία από τις αρχές σχετικά με τη χρήση των ζώων για τους σκοπούς της επιστημονικής έρευνας είναι ο λεγόμενος κανόνας ΥΜΕ (αντικατάσταση της χρήσης ζώων - Υποκατάσταση, μείωση του αριθμού τους - Μείωση, και βελτίωση των μεθόδων - Εναλλακτικές μέθοδοι).

Πώς σκοπεύει η Επιτροπή να διασφαλίσει ότι τα χρηματοδοτούμενα από την ΕΕ πειράματα τηρούν τις εν λόγω αρχές, ότι είναι όντως απαραίτητα, και ότι δενποβάλλουν τα ζώα σε άσκοπη σκληρή μεταχείριση· Κατά πόσονποχρεούνται οι επιδοτούμενοι φορείς να παρέχουν εγγυήσεις ότι δενπάρχουν εναλλακτικές μέθοδοι για τη διεξαγωγή του πειράματος· Προβλέπονται δεοντολογικοί και ηθικοί όροι στα συμβόλαια σχετικά με τη χρηματοδότηση των ερευνών και, αν ναι, ποιοί·

Απάντηση του κ. Busquin εξ ονόματος της Επιτροπής

(19 Ιουλίου 2001)

Το Αξιότιμο Μέλος του Κοινοβουλίου έχει αναμφίβολαπόψη ότι όλες οι έρευνες στην Ευρώπη που αφορούν τη χρήση ζώωνπόκεινται στις διατάξεις της οδηγίας 86/609/ΕΟΚ του Συμβουλίου της 24ης Νοεμβρίου 1986(1) σχετικά με την προστασία των ζώων που χρησιμοποιούνται για πειραματικούς και άλλους επιστημονικούς σκοπούς. Τα κράτη μέλη είναιπεύθυνα για την τήρηση των διατάξεων της οδηγίας αυτής.

Η Επιτροπή επαγρυπνεί όσον αφορά τα πειράματα με ζώα και τις συνθήκες διαβίωσης των ζώων κατά την εφαρμογή του Πέμπτου Προγράμματος Πλαισίου σχετκά με την Έρευνα και την Τεχνολογική Ανάπτυξη.

Το παράρτημα της απόφασης του Συμβουλίου(2), σχετικά με το πρόγραμμα με θέμα την ποιότητα της ζωής διευκρινίζει ότι η χρηματοδότηση της έρευνας στην οποία συμμετέχουν ζώα περιορίζεται στο πλαίσιο αυτού του προγράμματος, επειδή θεωρείται ότι τα πειράματα με ζώα και οι δοκιμές σε ζώα, επιβάλλεται, στο μέτρο του δυνατού, να αντικατασταθούν από in vitro ή άλλες εναλλακτικές μεθόδους. Όλοι οιποψήφιοι πουποβάλλουν προτάσειςποχρεούνται να περιγράφουν τις διαδικασίες που έχουνιοθετήσει για την τήρηση των αρχών της αντικατάστασης, της μείωσης και της εξειδίκευσης καθώς και για τη προστασία της διαβίωσης των ζώων.

Επιπλέον, στο πλαίσιο του προγράμματος αυτού καλύπτεται και η έρευνα για την ανάπτυξη των εναλλακτικών λύσεων όσον αφορά τα πειράματα με ζώα και τη διαβίωση των ζώων.

Πραγματοποιείται συστηματικά ανεξάρτητη δεοντολογική επισκόπηση στο πλαίσιο του προγράμματος για τη ποιότητα της διαβίωσης όσον αφορά τις προτάσεις που ασχολούνται με ευαίσθητα θέματα όπως η χρήση μη ανθρωποειδών πρωτίστων. Στην επιτροπή δεοντολογικής επισκόπησης συμμετέχουν, μεταξύ άλλων, εκπρόσωποι των ομάδων για την καλή διαβίωση των ζώων. Η δεοντολογική επισκόπηση εξασφαλίζει ότι όλες οι έρευνες στις οποίες συμμετέχουν ζώα διεξάγονται σύμφωνα με τις διατάξεις της οδηγίας 86/609/ΕΟΚ. Εν προκειμένω

λαμβάνεταιπόψη το σημαντικό όφελος από τις προτεινόμενες έρευνες σε συνδυασμό με το πιθανό κόστος όσον αφορά τα ζώα. Η χρηματοδότηση του έργου δεν εξασφαλίζεται πριν να απαντηθούν ικανοποιητικά όλες οι ερωτήσεις δεοντολογίας. Όλοι οι συμμετέχοντες δεσμεύονται και συμβατικά ότι θα ανταποκριθούν στις εθνικές νομοθετικές και δεοντολογικές απαιτήσεις.

(1) ΕΕ L 358 της 18.12.1986.

(2) Απόφαση 1999/167/ΕΚ του Συμβουλίου της 25ης Ιανουαρίου 1999 για τη θέσπιση ειδικού προγράμματος έρευνας τεχνολογικής ανάπτυξης και επίδειξης με θέμα Ποιότητα Ζωής και Διαχείριση Έμβιων Πόρων (1998 - 2002), ΕΕ L 64 της 12.3.1999 σελ. 0001-0019.